1. ΝΟΜΟΘΕΤΙΚΟΝ ΔΙΑΤΑΓΜΑ υπ’ αριθ. 630 της 27/28 Απρ. 1948 Περί κυρώσεως του από 7 Δεκ. 1947 Ν.Δ/τος «περί των υπέρ τρίτων προσθέτων φόρων». Άρθρον πρώτον.-Κυρούται, αφ’ ης ίσχυσε, το από 7 Δεκ. 1947 Ν.Δ/μα «περί των υπέρ τρίτων προσθέτων φόρων», δημοσιευθέν δια του υπ’ αριθ. 272 της 9 Δεκ. 1947 φύλλου της Εφημερίδος της Κυβερνήσεως, έχον αύτως: Άρθρ.1.-1.Πάντα τα εν Ελλάδι λειτουργούντα νομικά πρόσωπα Δημοσίου Δικαίου, οργανισμοί, ιδρύματα, ειδικά ταμεία και υπηρεσίαι, ως και οι διαχειριζόμενοι ειδικούς λογαριασμούς δι’ οιονδήποτε σκοπόν υπέρ ων υφίστανται ειδικαί φορολογίαι υπό μορφήν φόρου, δασμού, τέλους, εισφοράς, δικαιώματος κλπ. είτε αυτοτελώς είτε ως ποσοστόν επί των δημοσίων φόρων, δασμών, τελών και δικαιωμάτων, υποχρεούνται, όπως μέχρι τέλους «Ιουνίου» 1948 υποβάλωσιν εις το Υπουργείον Οικονομικών αίτησιν περί διατηρήσεως υπέρ αυτών των άνω φορολογιών. Η λέξις «Ιουνίου» τίθεται κατά τροποποίησιν του άρθρ. 2 του κυρωτικού Ν.Δ. 630/48. Εις την αίτησιν δέον ν’ αναφέρωνται εν πάση λεπτομέρεια αι φορολογίαι, αι διατάξεις εφ’ ων στηρίζονται αύται (νόμος, διάταγμα, απόφασις), η απόδοσις αυτών αι καλυπτόμεναι δι’ αυτών ανάγκαι, ως και αι εκ πάσης άλλης πηγής πρόσοδοι. «Εξαιρετικώς προκειμένου περί των Δήμων και Κοινοτήτων, αι υπέρ αυτών φορολογίαι ανακοινούνται εντός της ως άνω προθεσμίας εις το Υπουργείον των Οικονομικών υπό του Υπουργείου Εσωτερικών καθ’ ομάδας ή κατηγορίας μετά προτάσεως περί διατηρήσεως ή μη αυτών ή διαρρυθμίσεώς των. Το αυτό εφαρμόζεται και δια τους οργανισμούς κοινωνικής πολιτικής αρμοδιότητος Υπουργείου Εργασίας, ως και δια τα εις την αρμοδιότητα των Υπουργείων Θρησκευμάτων και Εθνικής Παιδείας, Δικαιοσύνης και Κοινωνικής Προνοίας υπαγόμενα νομικά πρόσωπα, οργανισμούς κλπ. δια τους φόρους των οποίων την σχετικήν ανακοίνωσιν προς το Υπουργείον Οικονομικών ενεργούσιν, εντός της αυτής ως άνω  προθεσμίας, οι αρμόδιοι Υπουργοί, οίτινες ταυτοχρόνως προτείνουσι την διατήρησιν ή μη τούτων ή την διαρρύθμισιν των». Το τρίτον εδάφιον αντικατεστάθη ως άνω δια του άρθρ. 2 του κυρωτικού Ν.Δ. 630/48. 2.Παρερχομένης απράκτου της κατά την, ως άνω, παράγραφον προθεσμίας τα εκ των εν αυτή αναφερομένων φορολογιών έσοδα θεωρούνται από της 1ης «Ιουλ.» 1948 δημόσιον έσοδον και εισάγονται εις τον κρατικόν προϋπολογισμόν. Η λέξις «Ιουλίου» τίθεται κατά τροποποίησιν του άρθρ. 2 του κυρωτικού Ν.Δ. 630/48. Τα ανωτέρω έσοδα υπέρ τρίτων που είχαν περιέλθει στο Ελληνικό Δημόσιο καταργήθηκαν από την παρ. 1 άρθρ. 34 Νόμ. 1041/1980, (ΦΕΚ Α΄ 75), (κατωτ. σελ. 196,27). Άρθρ.2.-«1.Δι’ αποφάσεων του Υπουργικού Συμβουλίου, εκδιδομένων προτάσει του Υπουργού των Οικονομικών, ανακοινουμένη και εις τον αρμόδιον Υπουργόν, εντός πενταμήνου από της λήξεως της κατά την παρ. 1 του άρθρ. 1 του παρόντος προθεσμίας, θέλει ορισθεί ποίαι εκ των κατά την αυτήν παράγραφον φορολογιών θέλουσι διατηρηθή υπέρ των αιτησαμένων την διατήρησιν αυτών νομικών προσώπων κλπ. Κατά την λήξιν της αποφάσεως του Υπουργικού Συμβουλίου δέον απαραιτήτως να παρίστανται ο Υπουργός των Οικονομικών και ο αρμόδιος Υπουργός. Η ως άνω προθεσμία δύναται να παραταθή δι’ αποφάσεως του Υπουργού των Οικονομικών ουχί όμως πέραν της 31 Μαρτίου 1949». Η παρ. 1 αντικατεστάθη ως άνω δια του άρθρ. 2 του κυρωτικού Ν.Δ. 630/48. 2.Δια των αυτών αποφάσεων δύναται να διαρρυθμίζωνται, αυξάνωνται, μειώνται ή και να καταργώνται ολοσχερώς αι φορολογίαι αύται, ως και να διατηρώνται τροποποιημέναι ή μη ως δημόσιον έσοδον. «Δια των αυτών αποφάσεων δύναται να γίνη η  ως άνω διαρρύθμισις, αυξομείωσις, κατάργησις, ή  τροποποίησις   φορολογιών   και  εις   τας   περιπτώ(Αντί για τη σελ. 57) Σελ. 57(α) Τεύχος 727-Σελ. 17 Φόροι υπέρ τρίτων 27.Α.κ.1 σεις της παρ. 2 του άρθρ. 1, δυναμένης να επαναφερθή εν ισχύϊ, ως έχει αύτη ή και τροποποιημένης, φορολογίας, ήτις εισήχθη ήδη ως δημόσιον έσοδον εις τον κρατικόν προϋπολογισμόν». Το δεύτερον εδάφιον προσετέθη δια του άρθρ. 2 του κυρωτικού Ν.Δ. 630/48. «3.Παρερχομένης απράκτου της κατά την παρ. 1 του παρόντος άρθρου προθεσμίας τα εκ των εν τη παρ. 1 του άρθρ. 1 αναφερομένων φορολογιών έσοδα παραμένουσιν ως έσοδα των υπέρ ων έχουσι θεσπισθή». Η παρ. 3 αντικατεστάθη ως άνω δια του άρθρ. 2 του κυρωτ. Ν.Δ. 630/48. Άρθρ.3.-Αι κατά τας διατάξεις του άρθρ. 2 του παρόντος Ν.Δ/τος διατηρούμεναι φορολογίαι δύναται δι’ αποφάσεως του Υπουργού των Οικονομικών να ενσωματώνται μετά του δημοσίου φόρου, όπου επιβάλλεται τοιούτος, εις ενιαίον ποσόν δημοσίου φόρου και προσθέτων, καθοριζόμενον εις ακέραιον πάντοτε αριθμόν δραχμών ή ποσοστών. Εν τη περιπτώσει ταύτη δια της αποφάσεως κανονίζονται τα ποσοστά του ενιαίου τούτου φόρου, άτινα θέλουσι αποδίδεσθαι υπό του δημοσίου εις έκαστον των δικαιούχων οργανισμών, προσώπων ή σκοπών εφαρμοζομένων των ισχυουσών διατάξεων περί αποδόσεως των εισπραττομένων υπό του Δημοσίου υπέρ τρίτων εσόδων. «Το ούτω αποδιδόμενον ισούται προς το εισπραττόμενον υπό του Δημοσίου εκ της ενσωματώσεως της φορολογίας και αποδίδεται εις τους δικαιούχους το πολύ εντός διμήνου από της εισπράξεως». Η εντός « » περίοδος προσετέθη δια του άρθρ. 2 του κυρωτικού Ν.Δ. 630/48. Άρθρ.4.-Παν όργανον εντεταλμένον την είσπραξιν των κατά την παρ. 1 του άρθρ. 1 του παρόντος φορολογιών υποχρεούται, όπως τας εξ αυτών εισπράξεις, αφ’ ης αι φορολογίαι αύται θεωρούνται κατά τας διατάξεις του παροντος Ν.Δ/τος δημόσιον έσοδον, καταβάλλη εντος εκάστου δεκαημέρου το βραδύτερον εις το δημόσιον ταμείον, θεωρούμενος ως δημόσιος υπόλογος και υποκείμενος εις τας περί ευθυνών των δημοσίων υπολόγων κειμένας διατάξεις. Σελ. 58(α) Τεύχος 727-Σελ. 18 Άρθρ.5.-Όπου κατά τας κειμένας διατάξεις επιτρέπεται επιβολή των περί ων η παρ. 1 του άρθρ. 1 του παρόντος Ν.Δ/τος φορολογιών υπέρ τρίτων ή αύξησις ή μείωσις τούτων δια Δ/τος ή Υπουργικής αποφάσεως, από της ισχύος του παρόντος Ν.Δ/τος απαιτείται, όπως το μεν Δ/μα προκαλήται υπό του αρμοδίου Υπουργού και του Υπουργού των Οικονομικών, η δε απόφασις εκδίδηται υπό του αρμοδίου Υπουργού και του Υπουργού των Οικονομικών μετά προηγουμένην έγγραφον ανακοίνωσιν του αρμοδίου Υπουργείου προς το Υπουργείον Οικονομικών κατ’ αμφοτέρας τας περιπτώσεις». Αντικατεστάθη ως άνω δια του άρθρ. 2 του κυρωτικού Ν.Δ. 630/48. Άρθρ.6.-Εις τας διατάξεις του παρόντος Ν.Δ./τος δεν υπάγονται: α)Τα νομικά πρόσωπα, Οργανισμοί, Ειδικά ταμεία και υπηρεσίαι, οι προϋπολογισμοί των οποίων κυρούνται και δημοσιεύονται μετά του γενικού προϋπολογισμού του Κράτους και β)Αι μη έχουσαι μορφήν φορολογικήν καταβολαί, αλλ’ αποτελούσαι ασφαλιστικήν εισφοράν εργοδότου ή ησφαλισμένου ή συνδρομάς μελών νομικών προσώπων δημοσίου δικαίου προς ταύτα. «γ)Το επί του φόρου επί των εισαγομένων δια των τελωνείων της Βορείου Ελλάδος εισπραττόμενον ποσοστόν υπέρ του Πανεπιστημίου Θεσσαλονίκης». Το εδάφ. γ΄ προσετέθη δια του άρθρ. 2 του κυρωτικού Ν.Δ. 630/48. Άρθρ.7.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. Το παρόν Ν.Δ/μα υποβληθήσεται προς κύρωσιν εις την Βουλήν εντός πενθημέρου από της δημοσιεύσεώς του. Άρθρον δεύτερον.-(Τροποποιούνται αφ’ ης ίσχυσαν αι ανωτέρω σημειούμεναι διατάξεις του κυρουμένου Ν.Δ/τος). 27.Α.κ.1 Φόροι υπέρ τρίτων 